Document ID: /roh_data/filtered/fineweb-2-filterrobots_roh.jsonl.gz/57202

Il mund dal gimnasi n’è betg stà quai che Sascha Weidner vuleva. L’Engiadinais ch'è creschì si a Zuoz, ha perquai finì anticipadamain ses temp a la scola media. Quai per far in giarsunadi sco polimecanist a Scuol. La via ha finalmain tuttina manà l’um da 37 onns a la Scola auta da Turitg.
Sch’insatge m’interessescha, alura vi jau savair il daco e quai en mintga detagl.
Dapi 14 onns lavura Sascha Weidner a l’Universitad da Turitg sco manader da la partiziun tecnica a l’institut da biochemia. Sia famiglia cun dus uffants viva dentant a S-chanf, uschia ch’el pendulescha mintgamai tranter l’Engiadina e Turitg.
Tranter auter è er la producziun additiva in champ ch’el ha gidà a sviluppar en l’ufficina da l’Universitad da Turitg. Ils products èn fitg multifars:
En il Profil raquinta l'Engiadinais dapli da sias ambiziuns, siemis e sfidas ed er dal midament radical che spetga Sascha Weidner questa primavaira.